Държавен вестник, бр. 92, 2009 г., стр. 32

СТР.  32	
Д Ъ Р Ж А В Е Н  В Е С Т Н И К 	
БРОЙ  92
Досието трябва да включва спецификациите, 
информацията относно изпитванията, които трябва 
да бъдат проведени с оглед качествен контрол на 
всички партиди с изходни материали, и резултатите 
за всички използвани компоненти по отношение 
на една партида и се подава в съответствие с 
изложените по-долу разпоредби. 
1. Изходни материали, изброени във фарма­
копеите 
Монографиите от Европейската фармакопея 
са приложими за всички изходни материали, 
посочени в нея. 
По отношение на другите субстанции всяка 
страна членка може да изисква спазване на нейната 
собствена национална фармакопея за продуктите, 
произвеждани на нейна територия. 
За съставките, отговарящи на изискванията на 
Европейската фармакопея или на фармакопеята 
на една от страните членки, се счита, че съответ­
стват в достатъчна степен на описания метод от 
производителя. В този случай описанието на ана­
литичните методи може да се замени с подробно 
позоваване на въпросната фармакопея. 
Оцветителят трябва винаги да съответства на 
изискванията на Директива 78/25/ЕИО. 
Рутинните изпитвания, провеждани на всяка 
партида изходни материали, трябва да са, както е 
посочено в заявлението за издаване на лиценз за 
употреба на ВМП. Ако се използват изпитвания, 
различни от тези, посочени във фармакопеята, 
трябва да е изпратено доказателство, че изходните 
материали отговарят на изискванията за качество 
на тази фармакопея. 
В случаите, когато спецификация или други 
разпоредби, съдържащи се в монография от Ев­
ропейската фармакопея или във фармакопеята 
на страна членка, са недостатъчни, за да гаран­
тират качеството на субстанцията, НВМС може 
да изисква от заявителя за издаване на лиценз за 
употреба на ВМП по-подходящи спецификации. 
Предполагаемата недостатъчност се докладва на 
органите, отговорни за въпросната фармакопея. 
В случаите, когато изходният материал не е 
описан нито в Европейската фармакопея, нито 
във фармакопеята на страна членка, съответствие 
с монография от фармакопеята на трета страна 
може да бъде прието; в тези случаи заявителят 
изпраща копие от монографията, придружено, 
когато е необходимо, от протокол от валидиране 
на процедурите на изпитване, съдържащи се в 
монографията, и от превод, при необходимост. 
Когато се използват изходни материали от 
животински произход, те трябва да са съобразе­
ни с изискванията на съответните монографии, 
включително с общите монографии и общите 
глави на Европейската фармакопея. Провежданите 
изпитвания и контрол трябва да са адаптирани 
към изходните материали. 
Заявителят трябва да представя документация, 
с която удостоверява съответствието на изходните 
материали и производството на ВМП с изисквани­
ята в обяснителните бележки към Ръководството за 
намаляване на риска от предаване на животински 
агенти, предизвикващи спонгиформна енцефало­
патия чрез ветеринарните лекарствени продукти, 
както и с изискванията на съответната монография 
от Европейската фармакопея. Сертификатът за 
съответствие, издаден от Европейската дирекция 
по качеството на лекарствата и здравеопазване­
то, с позоваване на съответната монография от 
Европейската фармакопея може да се използва 
за удостоверяване на съответствието. 
2. Изходни материали, неизброени във фар­
макопея 
2.1. Изходни материали от биологичен произход 
Описанието се дава под формата на монография. 
Когато е възможно, производството на ваксини 
се основава на система от зародишни партиди и 
на установени клетъчни линии. За производството 
на имунологични ВМП, съдържащи серуми, трябва 
да се посочват произходът, общият здравен и иму­
нологичен статус на произвеждащите ги животни 
и се използват банки с изходни материали. 
Произходът, в това число и географският район, 
и историята на изходните материали трябва да се 
описват и документират. За генноинженерни изход­
ни материали тази информация трябва да съдържа 
данни, като описанието на изходните клетки или 
щамове, конструкцията на вектора на експресия 
(наименование, произход, функция на репликона, 
регулатори на промотора и други регулаторни 
елементи), контрола на действително вместената 
секвенция на ДНК или РНК, олигонуклеотидните 
секвенции на плазмиден вектор в клетките, плаз­
мидите, използвани за контрафекция, добавените 
или премахнатите гени, биологичните свойства на 
окончателната конструкция и на експресираните 
гени, броя на копията и генната стабилност. 
Зародишните материали, включително клетъч­
ните линии и изходният серум за производството 
на антисерум, трябва да се изпитват за идентичност 
и външни агенти. 
Трябва да се предоставя информация за всички 
използвани субстанции от биологичен произход, 
използвани във всеки етап от производствената 
процедура. Информацията трябва да включва: 
  –  подробна информация за източника на 
материалите;
 – подробна информация за приложена об­
работка, пречистване и инактивация с данни за 
валидирането на тези процеси и контролните мерки 
по време на производството; 
 – подробности за всякакви изпитвания за 
контаминация, проведени с всяка партида от 
субстанцията. 
Ако е открито или се предполага наличието на 
външни агенти, съответният материал трябва да 
се отстранява или използва в много изключителни 
обстоятелства само когато последваща обработка 
на продукта гарантира тяхното премахване и/или 
инактивация, като премахването и/или инактива­
цията на такива външни агенти се доказва. 
Когато се използват клетъчни линии, трябва 
да се показва, че клетъчните характеристики са 
останали непроменени до най-високото преходно 
ниво на пасаж, използвано в производството.